JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Vabastati pantvange
Kas Süüria ühineb sõjaga?
Laevandus ohus
4-päevane relvarahu Iisraeli ja Hamasi vahel
näib olevat üldjoontes püsinud nagu kokku lepitud.
Katari vahendatud ja toetatud relvarahu ajal
pidid viimased kokkulepitud 50 pantvangi
vabanema Hamasi kontrolli alt möödunud esmaspäeva õhtuks.
Vastutasuks vabastas Iisrael ülejäänud
150st kokkulepitud palestiinlasest kurjategijast,
kes Iisraeli vanglais viibivad.
See, kuidas Hamas kokkuleppeid tõlgendab, on aga alati ebakindel.
Hamasi ja Tai valitsuse vahelise eraldi kokkuleppe alusel
ja Venemaa presidendi Putini palvel vabastati ka mõlema riigi kodanikud.
Iisrael sai Hamasilt ka nimekirja pantvangidest,
kes vabastati relvarahu neljandal päeval.
Nii USA kui ka Hamas soovivad, et relvarahu pikendataks,
ja Katar saatis Gazasse delegatsiooni,
et pidada läbirääkimisi Iisraeli võimudega, hoolimata sellest,
et Katar pole Iisraeli riiki ametlikult tunnustanud.
Relvarahukokkuleppes tehti edusamme ka selles osas,
et Iisrael lubas Gazasse 120 veoautokoorma jagu abi ja kütust,
kuid mitte Hamasi poolt jagamiseks, vaid ÜRO järelevalve all.
Peaminister B. Netanyahu käis nädala eest Gazas,
olles esimene Iisraeli peaminister,
kes sektorit 20 aasta vältel väisanud on.
Kohtudes IDF sõduritega, kinnitas ta neile,
et nüüd ei peata neid miski.
"Vabastame Gaza, vabastame kõik pantvangid
ja teeme Hamasi maatasa," lubas ta sõduritele.
"Gazast ei saa enam kunagi järjekordset terroristide baasi.
Oleme veendunud, et meil on võimu, jõudu, tahet ja otsustavust,
et saavutada kõik sõja eesmärgid ja me saavutame oma sihid,"
ütles peaminister.
Talle näidati ka leitud Hamasi tunneleid
ja haigla juures asunud komandokeskust.
Juudi päritolu miljardär Elon Musk,
Tesla, Space-X-i ja sotsiaalmeediaplatvormi X omanik,
viibis Netayahu saatjaskonnas ja käis samuti Gazas.
Oma visiidi käigus kohtus ta ka Iisraeli presidendi Herzogi,
sõjaminister Benny Gantzi ja 7. oktoobri terrorirünnakus
lähedasi kaotanud iisraellaste pereliikmetega.
Iisraeli armee on teatanud, et on tapnud sadu Hamasi terroriste,
sealhulgas Hamasi tippkomandöre,
maa-alustes tunnelites toimunud rünnakutes.
Hamas on Walla meedia teatel ka kinnitanud,
et nende surnukehad on tunnelirusudest välja kaevatud.
Iisraeli armee andmeil on tapetud kokku
koguni viis Hamasi kõrgemat ametnikku,
kuid juhtumitega seotud sõjategevus
toimus enne relvarahu algust möödunud nädala reede hommikul.
Üks silmapaistvamaid neist oli Abu Anas,
sõjalise nõukogu liige ja Põhja brigaadi komandör,
tunnistasid Hamasiga seotud Al-Qassami Brigaadid
oma Telegram-kanalis tehtud avalduses.
Abu Anas oli üks terrorirühmituse kõrgeimaid liikmeid
ja oli oma ametikohal olnud vähemalt 18 aastat,
olles üks organisatsiooni tippnimesid ja võtmeisikuid.
Ta vastutas ka paljude terrori- rünnakute eest iisraellaste vastu.
Iisraeli õhujõudude teatel pommitasid nad Damaskuse lennujaama
vaid mõni tund pärast selle töövõime taastumist.
Süüria meedia teatel tabas lennuradu mitu laastavat lööki
ja neid ei saanud enam kasutada. Inimohvreid täppisrünnakuis polnud.
Iisraeli armee teatas,
et jätkab rünnakuid võimalike relvasaadetiste vastu,
mis arvatakse olevat suunatud Iraani toetatud relvarühmitustele,
millest suurim on Liibanoni Hezbollah.
Lisaks on Iisraelile omistatud õhurünnakuid
suunatud ka Süüria õhutõrjesüsteemide vastu.
Iisraeli õhurünnakud muutsid möödunud pühapäeval
Süüria Damaskuse lennujaama taas kasutamiskõlbmatuks
vaid mõni tund pärast lendude taastumist.
Sarnane rünnak toimus ka eelmisel kuul.
Süüria meedia teatas ka Iisraeli õhurünnakutest
Aleppo rahvusvahelise lennuvälja
ja teiste pealinna lähedal asuvate objektide pihta,
mida arvatakse olevat Iraani kasutuses.
Süüria riiklik uudisteagentuur SANA
teatas riigis asuvale sõjalisele allikale tuginedes,
et Iisraeli hävituslennukid tulistasid rakette Golani kõrgustikult.
Kõik rahvusvahelised lennud Süüria territooriumil
suunati ümber Latakia lennujaama läänerannikul.
USA presidendi Bideni sõnul tahab ta,
et relvarahu Gazas jätkuks ka pärast nelja esimest päeva.
"Minu ja meie eesmärk on tagada, et see relvarahu jätkuks,"
ütles ta möödunud pühapäeval tehtud avalduses.
"Tahame, et see paus jätkuks ka pärast homset päeva,
et vabaneks rohkem pantvange
ja toimetataks rohkem humanitaarabi Gaza sektorisse," ütles USA president.
Ta on seda küsimust arutanud peaminister Netanyahuga,
kes pole ettepanekule veel midagi positiivset vastanud.
Iisraeli sõjaliste ekspertide sõnul teenib relvarahu eelkõige Hamasi,
kuid ka pantvangide vabastamine on äärmiselt oluline.
Hamas on omalt poolt teatanud valmisolekust pikendada relvarahu,
vabastades kuni 10 uut pantvangi iga uue relvarahu päeva kohta.
Peaminister Netanyahu pole ettepanekuga nõustunud,
kuid pole seda ka tagasi lükanud, märkides vaid,
et nõustumise korral võib relvarahu pikendada kuni kümne päeva võrra,
kuid siis jätkub sõda täies mahus.
Iisraeli armee on juba leidnud
ja konfiskeerinud erinevatest Hamasi tugipunktidest
ja selle juhtide kodudest Gazas üle miljoni dollari.
Erinevatest paikadest leiti mitmesugust valuutat,
sealhulgas USA dollareid, Iisraeli seekleid
ning ka Iraagi ja Jordaania dinaare.
Iisraeli kaitseministeeriumi pühapäeval tehtud avalduse järgi
on IDF konfiskeerinud Gazasse sisenemisest alates
juba üle miljoni dollari erinevates valuutades.
Raha on üle kantud
Iisraeli kaitseministeeriumi rahandusosakonda
ja see hoiustatakse riigikassasse, selgub rahandusministeeriumi teatest.
Lisaks Iisraelile
on ka mitmed teised riigid püüdnud terrorismi rahastamist tõkestada
pärast Hamasi poolt 7. oktoobril sooritatud veresauna,
mis seejärel Gazas sõjaks arenes.
16. novembril teostasid sajad Saksa politseiametnikud
mitmes piirkonnas korraldatud ulatusliku operatsiooni käigus
läbiotsimisi mitmetes ühendustes,
keda kahtlustatakse ka Liibanoni terrorirühmituse Hezbollah toetamises.
Ka USA ja Ühendkuningriik on käivitanud kooskõlastatud meetmeid
Hamasi juhtide ja rahastajate vastu, teatati veidi üle nädala tagasi.
Kõik kolm riiki on teinud salaja suuri jõupingutusi,
et suruda maha mitmete teiste Palestiina terrorigruppide rahastamist.
USA ütleb, et Iraani toetatud huttide mererünnakud
ohustavad rahvusvahelist laevandust.
Iraani toetatud huttide liikumine Jeemenis
jätkab rünnakuid merel Jeemeni ranniku lähedal,
ja tulistas ka kaks ballistilist raketti hävituslaeva USS Mason pihta.
Lennukikandja Eisenhower toetuslaevana tegutsenud hävitaja
oli teel Adeni lahte, tagamaks huttide röövitud kaubalaeva vabastamist.
Huttide raketid hävitajat siiski ei tabanud.
"Mereturvalisus on ülioluline regiooni stabiilsuse jaoks,"
ütles USA keskväejuhatuse ülem kindral Michael Kurilla.
"Jätkame koostööd liitlaste ja partneritega,
et tagada rahvusvaheliste laevateede julgeolek."
Intsident oli järjekordne süstemaatiline eskalatsioon
Jeemenis tegutseva terrorirühmituse poolt
pärast Hamasi julma rünnakut Iisraeli vastu oktoobris.
Iraani toetatud huttide rühmitus
on ähvardanud Iisraeli rohkem kui kuu aega rünnakutega,
milles kasutati nii droone kui rakette.
Seejärel laiendas ta rünnakuid ka kaubalaevadele
ja nüüd on võetud sihikule isegi USA sõjalaevad.
See on oluline ka seetõttu, et USAs on tekkinud arutelu selle üle,
kas nad peaksid juba kasutama rakette, et tabada otse Iraani,
kes ei püüa varjatagi asjaolu, et toetab ja relvastab hutte.
USA Merevägi ongi teatanud,
et turvab Adeni lahes kinni peetud Iisraeli naftatankrit.
See on viimane Lähis-Ida vetes toimunud rünnakuist.
Ameerika Ühendriigid süüdistavad otseselt Iraani
Punasel merel ja Adeni lahes toimunud süstemaatilistes rünnakutes
mitmete vetes liikuvate laevade vastu.
USS Masonil ja teistel liitlaste laevadel,
mis on osa koalitsiooni piraatlus- vastasest operatsiooniüksusest,
õnnestus kaitsta Iisraeliga seotud keemiatankrit Central Park,
mida tundmatu üksus Adeni lahes kaaperdada püüdis.
Sellest teatas USA keskväejuhatus CENTCOM
möödunud esmaspäeva hommikul. Tanker vedas fosforhapet.
Teises intsidendis tabas Iraani päritolu droon India ookeanis
Iisraeli ettevõtte konteinerilaeva,
põhjustades laevale vaid väiksemaid kahjustusi,
ilma et keegi oleks viga saanud.
Sellest teatas USA kaitseministeerium nädala eest laupäeval.
Nagu tavaliselt, eitavad Teherani ametivõimud kõike.
Esmaspäeva statistika järgi on alates Hamasi rünnakust 7. oktoobril
hukkunud u 1200 Iisraeli tsiviilisikut ja sõdurit
ning haavata saanud üle 9000,
mõned neist endiselt kriitilises seisundis.
Hamas hoiab endiselt kinni 178 pantvangi
ja alates maavägede sissetungist Gazasse
on hukkunud 52 Iisraeli armee sõdurit.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Toimetus soovib vaatajaile ka head advendiaega!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee